Diari Oficial de la Generalitat Valenciana


Sumari del DOGV 9732, del 24-11-2023 (2023/11667)

RESOLUCIÓ de 2 de novembre de 2023, de la directora de l'Institut Valencià de Conservació, Restauració i Investigació (IVCR+i), per la qual es dona publicitat a la convocatòria 2/2023, de proves selectives per a la provisió definitiva d'un lloc de treball de tècnic o tècnica superiors en restauració d'obra gràfica i material d'arxiu, torn lliure general, corresponents a l'oferta d'ocupació pública de 2022 per al personal laboral de l'Institut Valencià de Conservació, Restauració i Investigació (IVCR+i).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9732

Data del DOGV
:   24-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11919


Data del document
:   02-11-2023

Organisme emissor
:   Institut Valencià de Conservació, Restauració i Investigació

Tipus de document
:   Resolució

Anàlisi jurídica

 Descriptors 

:   * Institut Valencià de Conservació, Restauració i Investigació

RESOLUCIÓ de 2 de novembre de 2023, de la directora de l'Institut Valencià de Conservació, Restauració i Investigació (IVCR+i), per la qual es dona publicitat a la convocatòria 2/2023, de proves selectives per a la provisió definitiva d'un lloc de treball de tècnic o tècnica superiors en restauració d'obra gràfica i material d'arxiu, torn lliure general, corresponents a l'oferta d'ocupació pública de 2022 per al personal laboral de l'Institut Valencià de Conservació, Restauració i Investigació (IVCR+i). [2023/11032]  
Per la Resolució de 29 de desembre de 2022, de la directora de l'Institut Valencià de Conservació, Restauració i Investigació (IVCR+i) (DOGV 31.12.2022), i posterior correcció d'errors (DOGV 9512, 16.01.2023) es dona publicitat a la seua oferta d'ocupació pública per a l'exercici 2022, aprovada per l'Acord del Consell Rector de l'entitat, adoptat el dia 01.12.2022. L'acord esmentat establix que les convocatòries es realitzarien en el termini màxim de tres anys a comptar des de la publicació de l'OPO.  
És aplicable a la present convocatòria la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat, que establix com a procediment d'accés el de concurs oposició en el marc del qual s'establix en l'article 20, 4 del Decret 27/2019, d'1 de març, del Consell, d'aprovació del Reglament d'organització i funcionament de l'Institut Valencià de Conservació, Restauració i Investigació, que establix que «el personal laboral se seleccionarà mitjançant proves d'admissió establides i convocades per l'Institut, amb un acord previ del seu Consell Rector, seguint els principis d'igualtat, mèrit, capacitat i publicitat. Aquest personal estarà subjecte a la normativa de caràcter laboral, respectant les previsions contingudes en la normativa vigent per a les entitats de dret públic en matèria d'accés a l'ocupació pública».  
  
Ateses les consideracions exposades i de conformitat amb el que es disposa en l'article 10.1.k de l'esmentat Decret 27/2019, d'1 de març, amb l'aprovació prèvia del Consell Rector de l'IVCR+i, en la reunió celebrada l'11 de maig de 2023, i una vegada s'ha negociat amb la representació legal dels treballadors i treballadores, resolc:  
  
Primer  
Publicar la convocatòria de proves selectives d'accés pel sistema de concurs oposició, torn lliure general i procediment ordinari, d'un lloc de treball de tècnic/a superior en Restauració d'Obra Gràfica i Material d'Arxiu.  
  
Segon  
Les proves selectives es regiran pel que s'establix en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic; en la Llei 4/2021, de 16 d'abril, de la Generalitat, de la funció pública valenciana; en el VI Acord de la Comissió de Diàleg Social del Sector Públic Instrumental de la Generalitat en matèria de criteris generals aplicables a les ofertes d'ocupació pública i les seues convocatòries en el sector públic instrumental de la Generalitat, en les altres normes d'aplicació general i pertinent, i pel que disposen les següents:  
  
Bases de la convocatòria  
  
1. Objecte de la convocatòria  
Aquesta convocatòria té per objectiu la selecció de personal, mitjançant el sistema de concurs oposició, per a cobrir un lloc de treball de tècnic/a superior Restauració d'Obra Gràfica i Material d'Arxiu, de naturalesa laboral, que figura en l'annex I a la present resolució d'acord amb L'oferta d'ocupació pública de l'entitat de 2022.  
  
  
2. Requisits generals de les persones aspirants  
2.1. Per a l'admissió a aquests proves selectives, serà necessari complir els requisits següents:  
a) Nacionalitat. Tindre la nacionalitat espanyola o d'un estat membre de la Unió Europea, o d'algun estat al qual siga aplicable la llibertat de circulació de treballadors. Independentment de la seua nacionalitat, el cònjuge de les espanyoles i els espanyols i de les persones nacionals d'altres estats membres de la Unió Europea, i quan així ho preveja el tractat corresponent, el cònjuge dels nacionals d'algun estat on siga aplicable la llibertat de circulació dels treballadors, sempre que no estiguen separats de dret. Així mateix, i amb les mateixes condicions que els cònjuges, podran participar els seus descendents i els del cònjuge, de menys de 21 anys o de més edat, que visquen a expenses seues.  
  
b) Tindre més de 16 anys i no haver arribat a l'edat de jubilació.  
c) Estar en possessió, en la data de finalització del termini de presentació de sol·licituds, de les titulacions que s'assenyalen en l'annex I, o estar en condicions d'obtindre-les.  
Les persones aspirants amb titulacions acadèmiques o professionals obtingudes a l'estranger hauran d'acreditar que estan en possessió de la credencial corresponent que, si és el cas, acredite l'homologació.  
d) Posseir les capacitats i les aptituds físiques i psíquiques que siguen necessàries per a l'acompliment de les funcions o les tasques corresponents.  
e) No haver sigut objecte de separació del servei, o de revocació del nomenament com a personal empleat públic, amb caràcter ferm mitjançant un procediment disciplinari de cap administració pública o òrgan constitucional o estatutari, ni trobar-se inhabilitat per una sentència ferma per a l'exercici de qualsevol funció pública o de les pròpies del cos, l'agrupació professional o l'escala objecte de la convocatòria.  
Quant a les persones aspirants amb nacionalitat diferent de l'espanyola, no estar sotmesos a una sanció disciplinària o una condemna penal que impedisca, en el seu estat, l'accés a l'ocupació pública.  
2.2. Les condicions per a l'admissió a les proves hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
2.3. L'Institut Valencià de Conservació, Restauració i Investigació (IVCR+i) podrà requerir a les persones aspirants que acrediten la veracitat dels requisits exigits per a participar-hi, així com de tots els documents que puguen aportar en aquest procés selectiu. Si els requisits no s'acrediten en el termini de deu dies hàbils següents a la notificació del requeriment, la persona aspirant podrà quedar exclosa del procés selectiu.  
  
3. Persones aspirants amb diversitat funcional  
3.1. L'òrgan tècnic de selecció (OTS) establirà, per a les persones amb diversitat funcional que així ho sol·liciten, les adaptacions necessàries per a realitzar les proves. A aquest efecte, les persones interessades hauran de formular la petició corresponent en la sol·licitud de participació en el present concurs oposició.  
3.2. Si en el desenvolupament del procés selectiu se susciten dubtes raonables a l'OTS respecte de la compatibilitat funcional d'una persona admesa, podrà recaptar el dictamen corresponent de la Comissió d'Estudi de la Diversitat Funcional, de la Conselleria d'Hisenda, Economia i Administració Pública; en aquest cas, la persona admesa inicialment podrà participar condicionalment en el procés selectiu, i quedarà en suspens la resolució definitiva sobre l'admissió o l'exclusió del procés selectiu fins a la recepció del dictamen.  
3.3. Els qui sol·liciten mesures d'adaptació hauran d'aportar, en el moment del registre electrònic de la sol·licitud, un informe acreditatiu de la seua necessitat, així com de les mesures d'adaptació que necessiten per a fer la prova selectiva (temps i/o mitjans), expedit pel centre d'avaluació de persones amb diversitat funcional de la direcció territorial de la província corresponent.  
  
  
4. Forma i termini de presentació de sol·licituds  
4.1. El termini per a presentar sol·licituds serà de vint dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
4.2. Les sol·licituds es presentaran per via electrònica, a través del formulari habilitat en el portal d'ocupació pública de la seu electrònica de la Generalitat: http://sede.gva.es  
https://www.tramita.gva.es/ctt-att-atr/asistente/iniciarTramite.html'tramite=DGM\_GEN&version=4&idioma=es&idProcGuc=95388&idCatGuc=EP&idSubfaseGuc=1&entorno=PRO.  
Els sistemes d'identificació i signatura admesos per a presentar la sol·licitud seran: DNIe, Certificat electrònic i Td@wm Permanent.  
4.3. Les persones aspirants amb diversitat funcional que requerisquen mesures d'adaptació per a realitzar l'exercici en la formalització la sol·licitud hauran d'observar les prescripcions següents:  
  
4.3.1. Indicar en la sol·licitud el tipus de diversitat funcional que tenen i assenyalar el que siga procedent en cada cas, segons siga física (F), psíquica (P) o sensorial (S).  
4.3.2. Concretar el tipus de mesures que necessiten fent constar en l'apartat corresponent de la sol·licitud les que necessiten entre les que figuren en aquella i que són les següents:  
a) Eliminació de barreres arquitectòniques i taula adaptada a la cadira de rodes.  
b) Ampliació del temps de duració de la prova. Per a aplicar aquesta mesura, les persones aspirants hauran d'adjuntar obligatòriament un certificat expedit per l'òrgan oficial competent que especifique: el diagnòstic i el temps d'ampliació que necessita, expressat en nombre de minuts.  
  
c) Augment de la grandària dels caràcters del qüestionari, per dificultat de visió.  
d) Necessitat d'intèrpret, a causa de diversitat funcional auditiva.  
e) Sistema Braille d'escriptura, o ajuda d'una persona per discapacitat visual.  
f) Altres, que caldrà especificar la casella corresponent.  
  
5. Admissió de les persones aspirants  
5.1. Les persones aspirants queden vinculades a les dades que hagen fet constar en les sol·licituds, i únicament podran demanar-ne la modificació mitjançant un escrit motivat, dins del termini establit per a presentar sol·licituds.  
5.2. Acabat el termini de presentació de sol·licituds, amb la verificació prèvia que es complixen els requisits, l'òrgan convocant dictarà una resolució, que es publicarà en el DOGV i que contindrà la relació provisional de persones admeses i excloses a la realització de les proves.  
  
5.3. Les persones aspirants podran, en el cas d'error o exclusió, esmenar els defectes en què hagen incorregut en la sol·licitud, o formular les al·legacions que consideren convenients en el termini de deu dies hàbils comptats a partir de l'endemà de la publicació de la relació provisional de persones admeses i excloses, d'acord amb el que s'establix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
5.4. En tot cas, a fi d'evitar errors i, en el cas que se'n produïsquen, possibilitar que s'esmenen dins del termini i en la forma escaient, les persones aspirants comprovaran no només que no figuren recollides en la relació provisional de persones excloses, sinó, a més, que les seues dades personals consten correctament en les relacions pertinents de persones admeses.  
5.5. Transcorregut el termini anterior, vistes les al·legacions i esmenats els defectes, si és procedent, l'òrgan convocant dictarà una resolució per a elevar a definitiva la llista de persones admeses i excloses a la realització de les proves que es publicarà en el DOGV.  
5.6. En la resolució mitjançant la qual es faça pública la llista definitiva de persones admeses a la realització de les proves s'establiran, amb almenys quinze dies hàbils d'antelació, la data i l'hora de començament de les proves.  
  
6. Proves selectives  
6.1. El procediment de selecció serà el de concurs oposició, i constarà d'una fase d'oposició, de caràcter obligatori i eliminatori, i d'una fase de concurs, de caràcter obligatori.  
6.2. Desenvolupament de la fase d'oposició.  
L'oposició constarà de dos exercicis obligatoris i eliminatoris, que es realitzaran en dos dies diferents.  
6.2.1. Primer exercici  
Consistirà a contestar per escrit a un qüestionari tipus test de quaranta preguntes, sobre matèries recollides en el temari de l'annex II, amb quatre respostes alternatives de les quals només una serà la correcta.  
El temps de realització de l'examen el determinarà prèviament l'òrgan tècnic de selecció i en cap cas serà inferior a un minut per pregunta.  
  
6.2.2. Segon exercici  
Constarà de dues parts, que es realitzaran en la mateixa sessió, sense que, per a resoldre-les, les persones aspirants puguen utilitzar textos o material de consulta de cap mena:  
a) Primera part. Consistirà a contestar per escrit a quatre preguntes teoricopràctiques de resposta breu sobre el temari específic de l'annex II (part especial).  
El temps de realització serà determinat prèviament per l'OTS, i en cap cas serà inferior a una hora.  
b) Segona part. Consistirà a resoldre per escrit un supòsit pràctic referit a les matèries contingudes en el temari específic de l'annex II (part especial). El temps de realització serà determinat prèviament per l'OTS, i en cap cas serà inferior a 1 hora i 30 minuts.  
  
6.3. Qualificació dels exercicis.  
La puntuació màxima a obtindre en la fase d'oposició serà de 60 punts, que es distribuirà de la manera següent:  
6.3.1. Primer exercici: la qualificació del primer exercici serà de 0 a 20 punts, i per a superar-lo serà necessari obtindre un mínim de 10 punts.  
El nivell de coneixements mínims exigits per a aconseguir els 10 punts en l'exercici serà el 50 % de respostes correctes netes.  
Les contestacions errònies es valoraran negativament amb una penalització equivalent a un terç del valor de cada contestació correcta i les contestacions en blanc ni puntuen ni penalitzen.  
La fórmula de correcció serà: respostes correctes netes = nre. d'encerts - (nre. d'errors/3).  
Una vegada establides les respostes correctes netes, es convertiran en puntuacions finals mitjançant una distribució proporcional.  
Les persones que no superen aquest exercici no podran continuar participant en el procés selectiu.  
Segon exercici: l'exercici es qualificarà de 0 a 40 punts, dels quals 20 correspondran a les preguntes teoricopràctiques i 20, al cas pràctic, i per a superar-lo serà necessari obtindre un mínim de 10 punts en les preguntes teoricopràctiques i un mínim de 10 punts en la resolució del cas pràctic.  
6.3.2. En cas de no superar la puntuació mínima de 10 punts en la primera part de l'exercici (preguntes teoricopràctiques), no es corregirà la segona part (supòsit pràctic).  
6.4. Qualificació final de la fase d'oposició.  
Per a superar la fase d'oposició serà necessari obtindre un mínim de 30 punts, puntuació que estarà determinada per la suma de les puntuacions parcials obtingudes en els exercicis esmentats.  
6.5. Fase de concurs  
6.5.1. Només podran participar en la fase de concurs les persones admeses que hagen superat la fase d'oposició.  
Els mèrits al·legats per les persones participants s'hauran d'haver obtingut o computat fins a la data de finalització del termini de presentació de sol·licituds.  
La puntuació màxima en la fase de concurs serà de 40 punts, que es distribuiran d'acord amb el barem que figura en l'annex III en compliment de l'apartat II.8 de la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals aplicables a les ofertes d'ocupació pública i les seues convocatòries i a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat.  
Puntuació final del concurs oposició.  
La puntuació final del concurs oposició s'obtindrà sumant la puntuació obtinguda en les dues fases.  
A continuació, es configurarà una llista, ordenada per puntuació de major a menor, que s'interromprà quan el nombre de persones incloses en aquesta coincidisca amb el nombre de llocs convocats per cadascun dels processos selectius. Aquesta constituirà la llista definitiva de persones aprovades.  
Els casos d'empat que es produïsquen es dirimiran de la manera següent:  
S'atendrà, en primer lloc, la puntuació més alta obtinguda en la fase d'oposició i, si persistix l'empat, es dirimirà per la puntuació més alta obtinguda en els diferents apartats del barem del concurs, pel mateix ordre en què figuren llistats.  
En cas que persistisca l'empat, s'atendrà, en tercer lloc, a favor de la persona amb diversitat funcional, i si l'empat es produïx entre aquestes persones, es triarà a qui tinga acreditat un percentatge més alt de discapacitat.  
En cas que persistisca l'empat, es dirimirà, en quart lloc, si l'empat es dona entre persones de sexe diferent, a favor del sexe que estiga infrarepresentat, dins del col·lectiu de persones que formen part del grup o la categoria professional convocat.  
En cap cas es podrà recórrer a l'entrevista personal com a mitjà de desempat.  
  
7. Desenvolupament de les proves selectives  
7.1. Les proves selectives es realitzaran en el termini màxim de tres mesos a comptar des de la data de la publicació d'aquesta convocatòria, i es realitzaran a València, en el lloc, la data i l'hora que establisca la resolució per la qual s'aprove i es publique la llista definitiva de persones admeses a la realització de les proves, i haurà de transcórrer un termini no inferior a quinze dies hàbils des de la publicació i la data de realització de la prova.  
7.2. Les persones admeses seran convocades per a realitzar les proves selectives en crida única. Perdran el dret quan es personen en els llocs de celebració una vegada iniciades les proves o per la inassistència a aquests, encara que es dega a causes justificades.  
  
No obstant això, en el cas que concórrega una causa de força major, l'OTS podrà apreciar les circumstàncies al·legades i admetre la persona aspirant, sempre que es posen de manifest amb l'antelació deguda, no haja finalitzat l'exercici corresponent i aquesta admissió no menyscabe el principi d'igualtat.  
Especialment, si alguna de les persones aspirants no pot completar el procés selectiu a causa d'embaràs de risc o part, degudament acreditat, la seua situació quedarà condicionada a la finalització d'aquest i a la superació de la fase que haja quedat ajornada, i aquesta no podrà demorar-se de manera que es menyscabe el dret de la resta de les persones aspirants a una resolució del procés ajustada a temps raonables, fet que haurà de valorar l'OTS i, en tot cas, la realització d'aquesta tindrà lloc abans de la publicació de la llista d'aspirants que han superat el procés selectiu.  
Idèntica previsió resulta aplicable a les víctimes de violència de gènere quan acrediten degudament que no poden assistir-hi per motius de seguretat.  
7.3. Les persones aspirants hauran d'observar en tot moment les instruccions dels membres de l'OTS o del personal ajudant o assessor durant la celebració de les proves, per a garantir-ne un desenvolupament adequat. Qualsevol alteració en el desenvolupament normal de les proves per part d'una persona aspirant quedarà reflectida en l'acta corresponent, i aquesta persona aspirant podrà continuar desenvolupant l'exercici amb caràcter condicional fins que l'OTS resolga sobre l'incident.  
  
Abans de l'inici de cada exercici, i sempre que s'estime convenient durant el desenvolupament d'aquest, els membres de l'OTS, el personal ajudant o assessor comprovaran la identitat de les persones admeses mitjançant la presentació del DNI, el NIE, el passaport o el permís de conduir emés a Espanya, sense que per a aquest efecte siguen vàlides les fotocòpies compulsades dels documents, així com, si és el cas, l'exemplar per a la persona interessada de la sol·licitud d'admissió a les proves.  
7.4. Els dos exercicis de la fase d'oposició, previstos en la base anterior, tindran lloc en dies diferents.  
7.5. En totes les proves, l'òrgan tècnic de selecció prendrà les mesures que siguen necessàries per a garantir l'anonimat en la valoració d'aquests, i s'anul·laran tots els exercicis que continguen alguna marca que puga identificar-ne l'autoria.  
7.6. L'OTS podrà requerir l'acreditació dels requisits exigits en qualsevol moment del procés selectiu. Si els requisits en qüestió no s'acrediten el termini de deu dies hàbils següents a la notificació del requeriment, l'OTS realitzarà la proposta d'exclusió d'aquest, amb la indicació de les inexactituds o les falsedats formulades per la persona aspirant a l'òrgan convocant, la qual, amb les verificacions prèvies oportunes, dictarà una resolució motivada en què excloga la persona admesa del concurs oposició.  
  
8. Llistes de persones aprovades i relació definitiva  
8.1. En finalitzar els exercicis de la fase d'oposició, l'òrgan tècnic de selecció publicarà en el portal https://www.ivcri.es, la relació de persones que han superat la prova. S'entendrà que han superat la prova únicament les persones aspirants que hagen obtingut la puntuació mínima exigida per a superar els exercicis.  
Les persones aspirants disposaran d'un termini de tres dies hàbils, a partir de l'endemà de la publicació de les llistes d'aprovats de cada exercici, per a la presentació d'al·legacions.  
Transcorregut el termini anterior, i vistes les al·legacions, l'òrgan tècnic de selecció publicarà la llista definitiva de persones que han superat la fase d'oposició, en el portal https://www.ivcri.es.  
A les persones incloses en les llistes esmentades, se'ls concedix un termini de cinc dies hàbils perquè realitzen, obligatòriament, el tràmit d'autobaremació via telemàtica, formalitzant degudament el formulari i adjuntant-hi tots els documents acreditatius dels mèrits declarats en aquest, ajustant-se als previstos en l'annex III.  
8.2. Una vegada baremats els mèrits, l'OTS publicarà en el portal https://www.ivcri.es/ les llistes provisionals de persones aspirants amb la puntuació obtinguda en la fase de concurs, desglossada en els diferents apartats del barem, i se'ls concedirà un termini de cinc dies hàbils, a partir de l'endemà de la publicació, perquè formulen les reclamacions que estimen pertinents en relació amb la baremació.  
8.3. Una vegada esoltes les possibles reclamacions, mitjançant un anunci, l'OTS publicarà en el portal https://www.ivcri.es/ les llistes definitives amb la puntuació obtinguda en la fase de concurs, desglossada en els diferents apartats del barem, i aquesta publicació servirà de notificació a les persones interessades, així com la relació definitiva de persones aprovades per procés selectiu pel seu ordre de puntuació total.  
8.4. En cap cas l'OTS podrà declarar que han aprovat el procés selectiu un nombre superior al de llocs de treball convocats.  
  
9. Relació definitiva i presentació de documents  
9.1. L'OTS elevarà a l'òrgan convocant, perquè es publique en el Diari Oficial de la Generalitat Valenciana, la relació definitiva de persones aprovades per ordre de puntuació total, perquè en el termini de vint dies hàbils comptats des de l'endemà de la publicació, aporten a l'Institut Valencià de Conservació, Restauració i Investigació (IVCR+i) els documents següents:  
a) DNI o NIE.  
b) El títol acadèmic oficial exigible o un certificat acadèmic oficial que acredite haver realitzat tots els estudis per a obtindre el títol.  
  
En el cas de titulacions obtingudes a l'estranger, la credencial que acredite l'homologació que corresponga.  
c) Una declaració jurada de no haver sigut separada o separat, o haver-se revocat el seu nomenament com a empleat públic, amb caràcter ferm mitjançant un procediment disciplinari de cap administració pública o òrgan constitucional o estatutari, ni trobar-se inhabilitat per una sentència ferma per a l'exercici de qualsevol funció pública o de les pròpies del cos, l'agrupació professional o l'escala objecte de la convocatòria.  
d) Un certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
9.2. Les persones aspirants seleccionades que dins del termini indicat, i excepte casos de força major, no presenten la documentació acreditativa o d'aquesta es deduïsca que manquen d'algun dels requisits exigits, no podran ser nomenades personal de l'Institut Valencià de Conservació, Restauració i Investigació (IVCR+i), sense perjudici de la responsabilitat en què puguen haver incorregut per falsedat en les sol·licituds de participació.  
  
10. Formalització del contracte com a personal laboral fix  
10.1. A la vista del qual s'ha exposat en l'apartat anterior, l'òrgan convocant resoldrà l'adjudicació per a l'acompliment dels llocs de treball a les persones que hagen obtingut la puntuació més alta en el concurs oposició. Aquesta resolució es publicarà en el DOGV.  
10.2. Una vegada formalitzat el contracte laboral indefinit, se'n lliurarà una còpia a la persona treballadora en un termini màxim de quinze dies des que s'haja iniciat l'activitat.  
10.3. El personal de nou ingrés haurà de superar un període de prova de quatre mesos, durant el qual l'òrgan amb competències en matèria de personal de l'Institut Valencià de Conservació, Restauració i Investigació (IVCR+i) avaluarà l'acompliment correcte del lloc de treball.  
  
La situació d'incapacitat temporal durant el període de prova interromprà el còmput d'aquest.  
Queden exempts del període de prova la persona treballadora que ja haja exercit les mateixes funcions amb anterioritat a l'Institut Valencià de Conservació, Restauració i Investigació (IVCR+i), en qualsevol modalitat de contractació, per un període igual o superior a aquesta.  
  
  
11. Òrgan tècnic de selecció  
11.1 D'acord amb l'apartat II.11 de la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals aplicables a les ofertes d'ocupació pública i les seues convocatòries i a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat, l'òrgan tècnic de selecció d'aquesta convocatòria, designat per una resolució de la persona titular de la Sotssecretaria de la Conselleria de Cultura i Esport, estarà integrat per: president/a, secretari/ària i dues vocals.  
  
En tot cas, els membres dels òrgans col·legiats de selecció no podran haver fet tasques de preparació d'aspirants en els cinc anys anteriors a la publicació de la present convocatòria.  
Només un podrà ser personal al servei de l'entitat convocant.  
  
Aquest membre exercirà les funcions de secretària o secretari, amb veu, però sense vot, tot això a fi d'evitar conflictes d'interessos amb els i les aspirants. La resta del personal serà designat entre el personal de la Generalitat i el seu sector públic instrumental o altres administracions públiques que ocupen places i els requisits de formació i funcions assignades dels quals siguen equivalents o similars als establits per a les places objecte de la convocatòria.  
Només en el cas que la Sotssecretaria de la Conselleria o el departament d'adscripció de l'entitat acredite la impossibilitat material de portar a efecte aquesta composició, i una vegada negociada amb la representació legal de les treballadores i els treballadors, podrà nomenar-se excepcionalment personal de l'entitat convocant membre d'aquest òrgan. En absència de regulació expressa, serà aplicable el règim de funcionament dels òrgans col·legiats regulats en la Llei 40/2015.  
  
11.2. Aquesta resolució es publicarà amb una antelació mínima d'un mes a la data de començament de les proves, en el Diari Oficial de la Generalitat Valenciana, una vegada s'hagen publicat les llistes provisionals de persones admeses i excloses.  
11.3. El seu funcionament se subjectarà al que establix la Llei 40/2015, d'1 d'octubre, de règim jurídic del sector públic.  
11.4. Les persones integrants de cada òrgan tècnic de selecció, així com el personal assessor, hauran d'abstindre's i podran ser recusades per les persones interessades quan concórreguen en aquests circumstàncies de les quals preveuen els articles 23 i 24 de la Llei 40/2015, d'1 d'octubre, de règim jurídic del sector públic. Així mateix, hauran d'abstindre's els membres que hagen fet tasques de preparació de persones aspirants en els cinc anys anteriors a la publicació d'aquesta convocatòria.  
11.5. A l'efecte de comunicacions i de qualsevol altra incidència, l'OTS tindrà la seu a l'Institut Valencià de Conservació, Restauració i Investigació (IVCR+i) (c/ Pintor Genaro Lahuerta 25, 46999 València).  
11.6. L'OTS, a l'efecte de gratificacions i indemnitzacions, es regirà pel que es disposa en el Decret 95/2014, de 13 de juny, del Consell, pel qual es modifica el Decret 24/1997, d'11 de febrer, i el Decret 175/2006, de 24 de novembre (DOGV 7229, 19.06.2014).  
  
12. Publicitat  
Totes les resolucions que dicte l'òrgan competent, així com els acords i/o les notes informatives emesos per l'OTS, es publicaran en el portal https://www.ivcri.es/, així com en el Diari Oficial de la Generalitat Valenciana, quan siga preceptiu.  
  
13. Borsa  
13.1. Una vegada finalitzat el procés selectiu, es constituirà una borsa d'ocupació temporal, per a cobrir les necessitats de contractació temporal per al personal de la categoria convocada, amb l'ordre de prelació següent: en primer lloc, amb els candidats/ates que hagen superat el segon exercici de la fase d'oposició per ordre de puntuació, incloent-hi l'obtinguda en la fase de concurs; a continuació, amb els candidats/ates que hagen superat el primer exercici de la fase d'oposició per ordre de puntuació.  
13.2. El règim de constitució i funcionament d'aquesta borsa s'ajustarà al que disposa la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals aplicables a les ofertes d'ocupació pública i les seues convocatòries i a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat.  
  
14. Recursos  
De conformitat amb el que establix l'article 69 de la Llei 36/2011, de 10 d'octubre, reguladora de la jurisdicció social, contra aquest acte i les bases aprovades, que posen fi a la via administrativa, es podrà interposar una demanda laboral davant del Jutjat Social de València, en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 2 de novembre de 2023.- La directora de l'Institut Valencià de Conservació, Restauració i Investigació (IVCR+i): Gemma M.ª Contreras Zamorano.  
  
  
ANNEX I  
  
Núm. lloc 15  
Denominació Tècnic/a superior en Restauració d'Obra Gràfica i Material d'Arxiu  
Grup professional Grup A  
Retribucions complementàries 22 E040  
Dependència funcional Servei de Conservació, Restauració i Investigació  
Funcions: Investigació, diagnòstics i informes previs a la intervenció de documents gràfics i llibres antics per a dur a terme els processos de neteja, consolidació, reintegració i enquadernació. Elaborar la memòria final. Control de les obres i de les condicions ambientals de les sales d'exposicions.  
Requisits per al seu acompliment Llicenciatura en Belles Arts, especialitat Conservació Restauració, o llicenciatura en Belles Arts amb itinerari curricular en Conservació-Restauració de béns culturals, o títol universitari de grau equivalent amb la mateixa especialitat, que habilite per a exercir les funcions del lloc.  
  
  
Tipus de contracte: laboral indefinit  
Localitat: València  
ANNEX II  
  
I. Temari part general  
1. La Constitució Espanyola de 1978: estructura i contingut. Drets i deures fonamentals, la seua garantia i suspensió. El Tribunal Constitucional. El Defensor del Poble.  
2. La Constitució Espanyola de 1978: la Corona. Les Corts Generals. El Govern i l'Administració.  
3. L'Estatut d'Autonomia de la Comunitat Valenciana  
4. La Unió Europea. Institucions: el Consell, el Parlament, la Comissió, el Tribunal de Justícia.  
5. L'Estatut dels Treballadors. La Llei de prevenció de riscos laborals.  
6. Llei del patrimoni cultural espanyol: títol III, «Dels béns mobles»; títol IV, «Sobre la protecció dels béns mobles i immobles»; títol VII, «Del patrimoni documental i bibliogràfic i dels arxius, biblioteques i museus».  
7. La Llei de patrimoni cultural valencià.  
  
II Temari part especial  
8. Reglament d'organització i funcionament de l'Institut Valencià de Conservació, Restauració i Investigació.  
9. Cartes, convenis, acords i recomanacions internacionals relacionades amb la conservació i restauració del patrimoni cultural i contingut específic per al patrimoni bibliogràfic i documental.  
  
10. Actuacions de conservació davant de desastres i emergències. Anàlisi de riscos en arxius, biblioteques i museus.  
11. El laboratori de restauració d'obra gràfica i material d'arxiu: equipament, infraestructura i materials més habituals. Instal·lació i custòdia de materials tòxics  
12. Mètodes científics d'anàlisi i diagnosi per a la conservació i la restauració de patrimoni bibliogràfic, documental i obra gràfica.  
13. Criteris de restauració de béns culturals realitzats en materials cel·lulòsics (paper) i proteics. Evolució.  
14. Noves tecnologies i materials aplicats a la conservació i la restauració de materials proteics i cel·lulòsics.  
15. Factors i causes d'alteració en patrimoni bibliogràfic, documental i obra gràfica.  
16. Tintes cal·ligràfiques i d'impressió. Tipus, característiques i causes de degradació. Conservació i tractaments de restauració.  
17. Pigments i tintes pictòriques en document gràfic. Tipus, característiques i causes de degradació. Conservació i tractaments de restauració.  
18. Història i mètodes de la fabricació de paper. Tipologies i problemes de conservació.  
19. Història i mètodes de la fabricació de pergamí. Tipologies i problemes de conservació. Metodologia i sistemes de conservació i restauració de material proteic.  
20. El material sigil·logràfic. Tipologies i problemes de conservació. Tractaments de conservació i restauració.  
21. Història i evolució de l'enquadernació. Estructures i tipologies.  
  
22. Obra gràfica: dibuixos i estampació. Característiques tècniques. Criteris de conservació i restauració.  
23. Altres objectes en paper: ventalls, globus terraqüis, obres de gran format i altres tipologies. Problemàtiques específiques. Conservació i restauració.  
24. Sistemes de neteja de materials cel·lulòsics i proteics  
25. Control del pH en materials cel·lulòsics. Història, evolució i nous horitzons: les nanopartícules.  
26. Sistemes de consolidació. Propietats i usos dels diferents adhesius. El secatge i l'allisada: criteris, materials i tècniques.  
27. Sistemes de reintegració i laminació: criteris, materials i tècniques.  
28. Sistemes orientals d'intervenció en paper.  
29. Tipus i usos del paper japonés.  
30. Elaboració de polpes de cel·lulosa.  
31. Restauració de l'enquadernació: criteris, materials i tècniques.  
  
32. El desmuntatge del llibre antic. Estudi analític de l'estructura i realització d'esquemes. Eliminació de costures o altres elements. Problemes derivats del desmuntatge.  
33. Sistemes de protecció per a l'emmagatzematge i exhibició de documents gràfics, llibres i material d'arxiu. Materials i procediments. Criteris aplicables.  
34. Elaboració de caixes i estotjos per a la protecció del llibre, l'obra gràfica o el document.  
35. Biodeteriorament. Anàlisi i control mediambiental. El cas del paper i materials afins.  
36. Muntatge d'exposicions: condicions ambientals i físiques de la sala d'exposició, manipulació, embalatge i transport. Tipus de vitrines i muntatge del llibre, document, obra gràfica i altres objectes. Materials de conservació. El paper del «correu» i l'elaboració d'informes.  
  
37. Conservació i identificació de materials fotogràfics.  
  
  
  
ANNEX III  
Barem del concurs  
  
En la fase de concurs a què es referix el resolc 7.5 d'aquesta convocatòria, la valoració dels mèrits s'efectuarà d'acord amb el barem següent:  
A. Experiència professional: màxim de 25 punts.  
1. Es valorarà l'experiència professional de les persones participants d'acord amb el barem següent:  
1.1. Per treballs realitzats en l'Institut Valencià de Conservació, Restauració i Investigació (IVCR+i), en lloc o llocs amb les mateixes funcions assignades al lloc que es convoca, a raó de 0,40 punts per mes complet de serveis en actiu.  
1.2. Per treballs realitzats en l'Administració de la Generalitat Valenciana o en qualsevol altra entitat, empresa o fundació del sector públic instrumental de la Generalitat, en llocs amb les mateixes funcions assignades al lloc que es convoca, a raó de 0,20 punts per mes complet de serveis en actiu.  
1.3. Per treballs realitzats en societats públiques mercantils i fundacions públiques o en el sector privat, en treballs per compte d'altri, autònoms i professionals, en llocs amb les mateixes funcions assignades al lloc que es convoca, a raó de 0,10 punts per mes complet de serveis en actiu.  
En cap cas es valorarà l'experiència professional obtinguda en l'acompliment de llocs de treball reservats al personal eventual, regulat en l'article 20 de la Llei 4/2021, de 16 d'abril, de la funció pública valenciana.  
1.4. L'experiència professional s'acreditarà sempre mitjançant un certificat de vida laboral i un certificat oficial de l'òrgan competent de l'Administració pública o de l'entitat del sector públic instrumental de la Generalitat de què es tracte. No serà suficient el certificat de vida laboral si no va acompanyat del certificat de serveis prestats, subscrit per l'òrgan que, si és el cas, corresponga.  
1.5. La resta dels treballs per compte d'altri, mitjançant el contracte de treball en el qual s'especifique la categoria i el certificat o la vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de les places convocades.  
1.6. Per al supòsit de professionals i autònoms, llicència fiscal o IAE en què s'acrediten l'epígraf o els epígrafs corresponents a la categoria convocada, així com certificat o vida laboral que acredite haver cotitzat a la Seguretat Social durant tot el temps que s'al·legue. Quan siga procedent, i en substitució d'aquests documents, s'aportarà un certificat oficial que acredite haver cotitzat en el Règim Especial o la mutualitat corresponent.  
En tot cas la puntuació màxima a aconseguir, per experiència, no podrà superar els 25 punts.  
  
B. Formació: màxim de 15 punts.  
B.1. Valencià: màxim de 4 punts.  
El coneixement del valencià es valorarà fins a un màxim de 4 punts, amb l'acreditació prèvia d'estar en possessió del certificat corresponent expedit o homologat per la Junta Qualificadora de Coneixements del Valencià, conformement a l'escala següent:  
- Nivell B1: 1 punt  
- Nivell B2: 2 punts  
- Nivell C1: 3 punts  
- Nivell C2: 4 punts  
La valoració del coneixement del valencià s'efectuarà puntuant exclusivament el nivell més alt obtingut.  
B.2. Idiomes comunitaris: màxim de 2 punts.  
Es valorarà el coneixement de llengües oficials de la Unió Europea que no constituïsquen requisits d'accés al lloc, i s'acreditarà documentalment mitjançant títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots els indicats en l'annex del Decret 61/ 2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.  
  
El coneixement de cada idioma comunitari es valorarà fins a un màxim de 2 punts, i puntuarà per curs o la seua equivalència si es tracta de cicles de l'Escola Oficial d'Idiomes, o de nivells o certificats segons el Marc Europeu Comú de Referència (nivell bàsic, nivell intermedi i nivell avançat), conformement a l'escala que es detalla en la taula adjunta al present punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.  
Les equivalències entre els ensenyaments regulades pel Reial decret 967/1988, de 2 de setembre, i les regulades pels Reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt.  
B.3. Titulació acadèmica: màxim de 4 punts.  
Per la possessió de títols acadèmics oficials iguals o superiors a l'exigit en la convocatòria, excloent-ne el necessari per a l'accés, fins a un màxim de 4 punts a raó de:  
- Títol de màster oficial d'especialització de postgrau relacionat amb les funcions del lloc (d'almenys 90 crèdits) o segona llicenciatura o grau: 1,5 punts.  
- Títol de màster oficial d'especialització de postgrau relacionat amb les funcions del lloc (de menys de 90 crèdits): 1 punt.  
- Grau de doctor: 2 punts.  
En el cas dels màsters oficials d'especialització de postgrau, s'aportarà un certificat de la institució que l'haja expedit, en el qual s'indicaran els crèdits totals cursats en aquest. Si s'ha cursat a l'estranger, s'aportarà un certificat d'homologació de l'autoritat educativa espanyola.  
En cap cas es puntuaran els cursos pertanyents a la carrera universitària, els cursos de doctorat, els diplomes d'estudis avançats (doctorat), ni els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
  
B.4. Formació complementària: màxim de 5 punts  
4.1. Cursos: màxim de 3 punts. Es valoraran els cursos de formació i perfeccionament, el contingut dels quals estiga relacionat amb les funcions de les places que es convoquen, de duració igual o superior a quinze hores, que haja cursat la persona aspirant i que hagen sigut convocats o homologats per qualsevol centre o organisme públic de formació, conformement a l'escala següent:  
De 100 o més hores: 0,25 punts.  
De 75 o més hores: 0,20 punts.  
De 50 o més hores: 0,15 punts.  
De 25 o més hores: 0,10 punts.  
De 15 o més hores: 0,05 punts.  
Així mateix, es valoraran els títols propis de les universitats, relacionats amb les funcions de les places que es convoquen, de 60 crèdits o més: 1 punt.  
En cap cas es puntuaran els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
4.2. Publicacions que tinguen relació directa amb les funcions assignades al lloc: màxim de 2 punts  
Articles publicats en revistes indexades relacionades amb el lloc de treball: 0,25 punts/article.  
Capítols de llibres, no incloent-hi els que recullen les comunicacions a congressos i altres esdeveniments científics: 0,20 punts/capítol.  
Articles científics revisats per experts en revistes no indexades relacionades amb les funcions del lloc: 0,15 punts/article.  
Articles publicats en revistes temàtiques i de divulgació relacionades amb les funcions del lloc: 0,10 punts/article.